Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
3 มิ.ย. 2558

เริ่มมีแรงซื้อหุ้นกลับสู่ตลาด  SET …จะเกิดสัญญาณ “ซื้อ” เมื่อทะลุ 1,495 จุด 
ดัชนี SET อยู่ที่ 1,483.03 จุด +6.16 จุด +0.42% ปริมาณซื้อขาย 17,045  ลบ.
แนวรับ:          1470          แนวต้าน:          1490
 
สรุปทิศทางและแนวโน้มตลาด
ลุ้น SET กลับมายืนเหนือ 1,480 จุด อีกครั้ง: SET กลับมายืนเหนือ 1,480 จุด อีกครั้ง ซึ่งถือว่าเป็นสัญญาณ “บวก” ระยั้น และจะเกิดสัญญาณ “ซื้อ” อีกครั้งก็ต่อเมื่อ SET สามารถยืนได้เหนือ 1,495 จุด ในขณะที่ทางพื้นฐานเรามองที่ระดับ 1,480 จุด ถือว่ามี Downside Risk ต่ำแล้ว และเป็นจุด “ซื้อ” สำหรับนักลงทุนที่สามารถรับความเสี่ยงระยะสั้นได้ โดยเฉพาะ INTUCH CK SCC AOT TTCL EA ที่เป็นหุ้นหลัก
EA…”ซื้อ” กำไรเติบโตสูง ด้วย PE ที่ลดลงอย่างรวดเร็ว พร้อม Upside Risk ในการเข้าถือ WEH: แนะนำ “ซื้อ” EA ด้วยเป้าหมายพื้นฐาน 30 บาท โดยราคาหุ้นที่ปรับลดลงเป็นโอกาส “ซื้อ” ด้วยปัจจัยสนับสนุนจาก 1) ผลการดำเนินงาน EA มีความมั่นคงสูงจากธุรกิจผลิตไฟฟ้าพลังงานแสงอาทิตย์ โดยกำลังการผลิตไฟฟ้าที่เพิ่มขึ้นอีก 90MW ตั้งแต่ ก.พ.15 (จากสิ้นปี 14 ที่ 98MW) ส่งผลกำไรเติบโต 89% ปีนี้ เป็น 3.05 พันล้าน บาท และคาดการณ์กำไรจะเติบโตสูงต่อเนื่อง 95% ในปี 2016 เป็น 5.9 พันล้านบาท 2) PE จะลดลงอย่างรวดเร็วจาก 29x ปีนี้ เหลือเพียง 15x ในปี 2016 เนื่องจากกำลังการผลิตไฟฟ้าที่เพิ่มขึ้นอีก 90MW ปลายปีนี้ 3) Upside Risk จากโอกาสในการซื้อหุ้น WEH โดยเราได้ทำการศึกษากรณีที่ EA สามารถเข้าซื้อหุ้น WEH ที่เป็นผู้ผลิตไฟฟ้าพลังงานลมรายใหญ่ 660MW ด้วยมูลค่าเงินลงทุน 1.5 หมื่นล้านบาท จะเป็นการเพิ่มมูลค่า EA อีกประมาณ 5 บาท/หุ้น
 
หุ้นที่น่าสนใจทางเทคนิค
RML “ซื้อ” ราคาหุ้นดีดฟื้นตัวขึ้นผ่านเส้นค่าเฉลี่ยระยะ 3 เดือน  พร้อมปริมาณการซื้อขายสูงสนับสนุน แท่งเทียนทำรูปแบบ Bullish Engulfing คาดว่าจะสามารถฟื้นตัวขึ้นได้ต่อเนื่อง มีแนวต้านแรกที่ 1.75 บาท และแนวต้านถัดไปที่บริเวณ 1.85 บาท
MEGA “ซื้อ” ราคาหุ้นแกว่งตัวในกรอบแนวโน้มขาขึ้นระยะสั้น พร้อมปริมาณการซื้อขายที่เพิ่มสูงขึ้นตามแนวโน้ม เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น เป็นจังหวะซื้อเก็งกำไร มีแนวต้านแรกบริเวณ 20.00 บาท และถัดไปที่ 20.50 บาท 
BANPU “ซื้อ” ราคาหุ้นมีจังหวะฟื้นตัวขึ้นด้วยแท่งเทียนรูปแบบ Morning Star กำลังทดสอบเส้นค่าเฉลี่ยระยะสัปดาห์ เครื่องมือ DI+ เริ่มชี้ขึ้น เป็นจังหวะซื้อสะสมตามการฟื้นตัว มีแนวต้านแรกที่ 27.50 บาทและเป้าหมายระยะกลางบริเวณ 29.00 บาท
 
Futures แนวรับ       แนวต้าน
SET50       964          970
                955          980
Gold         19100        19300
               19000        19500
Oil           2150         2300
              2100         2400